Dlžka menštruácie
Dobrý deň, gynekológ mi predpísal Noretisteron, na zastavenie krvácania,lebo to boli 3 týždne. Brala som ho 2 týždne,potom pauza,lebo mi prišiel menzes v piatok,dosť silný. V utorok večer som užila prvú tabletku HAK regulon. Dnes je streda a ja mám stále menzes.... Je to normálne?
Dobrý deň
Ďakujeme za Vašu otázku
Užívanie tabliet antikoncepcie Regulon sa má začať v 1. deň menštruačného cyklu (1. deň menštruácie sa počíta ako 1. deň). Možno začať aj na 2. až 5. deň, ale počas prvého cyklu sa odporúča v priebehu prvých 7 dní užívania tabliet naviac používať bariérovú metódu antikoncepcie. Tablety sa musia užívať v poradí vyznačenom na balení, každý deň v približne rovnakom čase, v prípade potreby s malým množstvom tekutiny. Jedna tableta denne sa má užívať počas 21 po sebe nasledujúcich dní. Každé ďalšie balenie sa začína užívať po 7-dňovom intervale bez užívania tabliet, počas ktorého sa zvyčajne objaví krvácanie z vysadenia. Zvyčajne sa začne na 2.-3. deň po užití poslednej tablety a nemusí sa skončiť do začiatku užívania nového balenia.
Menštruačné krvácanie je u každej ženy rôzne dlhé. Krvácanie môže byť tiež ovplyvnené aj užívaním lieku Norethisteron. Užívanie antikoncepcie nezabezpečí zastavenie krvácania. V prípade, že bude krvácanie pretrvávať dlhšie ako 7 dní a bude veľmi silné, odporúčam kontaktovať Vášho gynekológa.
Prajem pekný zvyšok dňa
S pozdravom,
PharmDr. Lucia Kubáňová